APSTIPRINU

Ogres novada pašvaldības mantas

novērtēšanas un izsoles komisijas

priekšsēdētājs R.Ozols

Dokumenta datums ir tā

elektroniskās parakstīšanas datums

Nr. K.1-2/17

**MUTISKĀS IZSOLES NOTEIKUMI**

**par elektrouzlādes stacijas (iekārta) un zemes vienības Brīvības ielā 15, Ogrē, Ogres novadā iznomāšanu**

1. **Vispārīgie noteikumi**
	1. Nomas tiesību izsoli rīko Ogres novada pašvaldības mantas novērtēšanas un izsoles komisija (turpmāk - Komisija), kas darbojas saskaņā 2022.gada 27.janvāra Ogres novada pašvaldības domes nolikumu Nr.5/2022 ”Ogres novada pašvaldības mantas novērtēšanas un izsoles komisijas nolikums”, ievērojot šos noteikumus.
	2. Nomas tiesību izsoles mērķis ir noteikt nomnieku Ogres novada pašvaldībai (turpmāk -Pašvaldība) piederošai 1 (vienai) līdzstrāvas uzlādes stacijai un zemes vienībai ar kadastra apzīmējumu 7401 003 0339 Brīvības ielā 15, Ogrē, Ogres nov. daļas 36 m2 platībā (Pielikums Nr. 1).
	3. Izsole tiek rīkota pamatojoties uz likuma “Par pašvaldībām” 14.panta pirmās daļas 2.punktu, 21.panta pirmās daļas 14.punkta a) apakšpunktu, Publiskas personas finanšu līdzekļu un mantas izšķērdēšanas novēršanas likuma 3.panta pirmās daļas 2.punktu, 6.1 panta pirmo daļu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 12., 23., 77., 78., 79.punktu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 5.,17.punktu, ņemot vērā Ogres novada pašvaldības mantas novērtēšanas un izsoles komisijas 2022.gada 23.novembra lēmumu (protokols Nr.K1-2/223) un Ogres novada pašvaldības domes 2022.gada 22.decembra lēmumu (protokols Nr.29; 29) par līdzstrāvas uzlādes stacijas un zemes vienības ar kadastra apzīmējumu 7401 003 0339 Brīvības ielā 15, Ogrē, Ogres nov. daļu 36 m2 platībā, nomas tiesību izsoli.
	4. Iznomātājs – Ogres novada pašvaldība.
	5. Izsoles veids – atklāta mutiska izsole ar augšupejošu soli.
	6. Ar izsoles noteikumiem interesenti var iepazīties Ogres novada pašvaldības portālā www.ogresnovads.lv.
2. **Izsoles objekts**
	1. **tiesības nomāt līdzstrāvas uzlādes staciju un zemes vienību** ar kadastra apzīmējumu 7401 003 0339 **Brīvības ielā 15, Ogrē**, Ogres nov. daļu **36 m2 platībā** (turpmāk – Nomas objekts).
	2. Nomas objekta lietošanas mērķis - **elektrotransportlīdzekļu uzlādes pakalpojuma** **sniegšanai** saskaņā ar “Elektrouzlādes staciju apsaimniekošanas pakalpojuma sniegšanas nosacījumiem” (Pielikums Nr. 2).
	3. Nomas objekta nomas termiņš – **5 (pieci) gadi**.
	4. Informācija par Nomas objektu Ogres novada pašvaldības iestāde “Ogres novada Kultūras centrs” Saimniecības nodaļas vadītājs, tālr. (+371) 26058056 un par izsoles norisi Komisijas locekle, tālr. (+371) 65020910.
3. **Nomas tiesību izsoles sākumcena un izsoles solis**
	1. Nomas objekta izsoles sākuma nomas maksa (izsoles sākumcena) - **102 EUR** (viens simts divi *euro*) mēnesī, neieskaitot pievienotās vērtības nodokli.
	2. Izsoles solis – **10,00 EUR.**
4. **Izsoles dalībnieki**
	1. Par izsoles dalībnieku var kļūt juridiska vai fiziska persona vai personu grupa, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt nomas tiesības.
	2. Piedaloties izsolē, pretendentam nevar būt nomas maksas un nekustamā īpašuma nodokļa parādi Ogres novada pašvaldībā.
	3. Lai piedalītos izsolē, nomas tiesību pretendentiem jāsamaksā **nodrošinājuma nauda 50,00 EUR apmērā**, ieskaitot to Ogres novada pašvaldības, reģistrācijas numurs 90000024455, kontā Valsts kasē, Nr. LV25TREL9800890740210, TRELLV22, norādot – dalība līdzstrāvas uzlādes stacijas un zemes vienības nomas tiesību izsolē Brīvības ielā 15, Ogrē, Ogres novadā.
	4. Izsoles dalībniekiem, kuri nav nosolījuši Nomas objektu, desmit darba dienu laikā pēc izsoles rezultātu apstiprināšanas, Pašvaldība atmaksā samaksāto drošības naudu uz pretendenta pieteikumā norādīto bankas kontu.
	5. Izsoles uzvarētājam iemaksātā nodrošinājuma nauda netiek atgriezta, bet tiek ieskaitīta nomas maksas maksājumos.
5. **Piedāvājumu iesniegšana un izsoles dalībnieku reģistrācija**
	1. Izsoles dalībniekiem pieteikumi dalībai izsolei (Pielikums Nr. 3) jāiesniedz līdz **2023.gada 1.februāra,** **plkst. 17:00**:
		1. klātienē Ogres novada pašvaldībā, Ogrē, Brīvības ielā 33, 1.stāvā, apmeklētāju pieņemšanas centrā.
		2. nosūtot pa pastu Ogres novada pašvaldībai Brīvības ielā 33, Ogrē, Ogres novadā, LV5001.
		3. elektroniski, parakstītu ar drošu elektronisko parakstu ogredome@ogresnovads.lv
	2. Visi dokumenti iesniedzami latviešu valodā.
	3. Pieteikumu paraksta izsoles pretendents vai tā pilnvarotā persona.
	4. Reģistrācijai iesniegtie dokumenti izsoles dalībniekiem netiek atgriezti.
	5. Dalībnieku reģistrāciju izsolei veic klientu apkalpošanas speciālists.
	6. Reģistrējoties izsolei, nomas tiesību pretendents (juridiskai personai - pārstāvis) uzrāda personu apliecinošu dokumentu.
	7. Komisija nodrošina dalībnieku reģistrāciju, iekļaujot atsevišķā reģistrā personas, kuras ir izpildījušas visus izsoles dalībniekam izvirzītos priekšnoteikumus. Katram izsoles dalībniekam tiek piešķirts kārtas numurs un izsniedz dalībnieka solīšanas karti ar numuru, kas atbilst dalībnieka sarakstā ierakstītajam numuram.
	8. Ja pieteikumā nav iekļauta visa pieprasītā informācija un/vai uz nomas tiesību pretendentu attiecas šo noteikumu 4.2.punktā minētie izslēgšanas nosacījumi, Komisija pieņem lēmumu par pretendenta izslēgšanu no dalības mutiskā izsolē.
	9. Komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, viņš tiek svītrots no izsoles dalībnieku saraksta un tiek atzīta par spēkā neesoša izsniegtā dalībnieka solīšanas karti ar numuru, tādējādi viņš zaudē tiesības piedalīties izsolē, un viņam neatmaksā iemaksāto nodrošinājuma naudu.
	10. Ziņas par reģistrētajiem izsoles dalībniekiem un to skaitu netiek izpaustas līdz pat izsoles sākumam. Par ziņu neizpaušanu atbildīga Komisija.
6. **Izsoles norise**
	1. Izsole notiks **2023.gada 3.februārī,** **plkst. 10.00 Pašvaldības telpās Brīvības ielā 33, Ogrē, Ogres novadā, 2.stāva Mazajā zālē.** Izsoles rīkotājam ne vēlāk kā līdz 2023.gada 2.februāra plkst.17:00 ir tiesības vienpusēji mainīt izsoles norises vietu, par to paziņojot reģistrētajiem izsoles dalībniekiem.
	2. Izsole notiek Komisijas atklātā sēdē, kurā var piedalīties jebkurš interesents, netraucējot izsoles gaitu. Izsoles rezultātus apstiprina Komisija un 10 darbdienu laikā pēc izsoles rezultātaapstiprināšana tiek publicēta Ogres novada mājas lapā [www.ogresnovads.lv](http://www.ogresnovads.lv).
	3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasivai citu personu apliecinošu dokumentu, pilnvarotās personas papildus uzrāda pilnvaru. Izsolesdalībnieks (pilnvarotais pārstāvis) paraksta rakstveida apliecinājumu par viņa piekrišanu izsolesnoteikumiem. Ja izsoles dalībnieks vai tā pilnvarotā persona izsoles telpā nevar uzrādīt personuapliecinošu dokumentu (pilnvarotā persona arī pilnvaru), izsoles dalībnieks netiek pielaistsdalībai izsolei.
	4. Izsoli vada un kārtību izsoles laikā nodrošina Komisijas vadītājs.
	5. Pirms izsoles sākuma izsoles vadītājs pārliecinās par nomas tiesību pretendentu sarakstāiekļauto personu ierašanos, pārbauda reģistrācijas lapas. Izsoles vadītājs paziņo par izsolesatklāšanu un īsi paskaidro izsoles noteikumus, atbild uz pretendentu jautājumiem, ja tādi ir.
	6. Gadījumā, ja kāds no pretendentiem, kurš jebkādu iemeslu dēļ nav ieradies (nokavējis) uz izsoli šo noteikumu 6.1.punktā minētajā vietā un laikā, Komisija nepielaiž viņu izsolei un iemaksātā nodrošinājuma nauda netiek atgriezta. Ja uz izsoli 15minūšu laikā pēc izsoles sākuma neierodas neviens no reģistrētajiem dalībniekiem, izsole tiekuzskatīta par nenotikušu.
	7. Izsoles vadītājs paziņo izsolei piedāvāto vietu, nomas maksas apmēra sākumcenu, kā arīnosauc izsoles soli.
	8. Izsoles dalībnieki ar solīšanas kartītes starpniecību apliecina savu gatavību vairāksolīšanai.
	9. Ja uz izsoles Nomas objekta nomas tiesībām pretendē tikai viens izsoles dalībnieks, izsoli atzīst parnotikušu, ja pretendents piekrīt nomas maksai, kas nav zemāka par izsoles sākumcenu.
	10. Ja izsolei piesakās vairāki nomas tiesību pretendenti un neviens nomas tiesību pretendentsnepārsola izsoles sākumcenu, izsoli atzīst par nenotikušu.
	11. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.
	12. Solīšanas laikā izsoles vadītājs atkārto piedāvāto nomas maksu. Ja neviens no solītājiemnepiedāvā augstāku nomas maksu, izsoles vadītājs trīs reizes atkārto pēdējo piedāvātoaugstāko nomas maksu un fiksē to. Ar to noslēdzas nomas tiesību izsole.
	13. Katrs solītājs ar parakstu apstiprina izsoles dalībnieku sarakstā savu pēdējo solīto nomasmaksas summu. Ja tas netiek izdarīts, viņš tiek svītrots no izsoles dalībnieku saraksta.
	14. Izsolei pilnvaroto pārstāvju darbības izsolē ir saistošas izsoles dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
	15. Solītājs, kurš piedāvājis visaugstāko nomas maksu, pēc nosolīšanas nekavējoties ar savuparakstu apliecina norādītās nomas maksas summas atbilstību nosolītajai nomas maksaiizsoles dalībnieku sarakstā. Ja tas netiek izdarīts, uzskatāms, ka nosolītājs atteicies no nomastiesībām, viņš tiek svītrots no izsoles dalībnieku saraksta un viņam netiek atgriezta izsolesnodrošinājuma nauda.
	16. Komisija protokolē visu izsoles gaitu. Protokolam kā pielikumu pievieno izsoles dalībniekusarakstu un nosolītās cenas.
7. **Nenotikusī izsole**
	1. Izsole tiek uzskatīta par nenotikušu un iemaksātā nodrošinājuma nauda netiek atgriezta:
		1. ja neviens izsoles dalībnieks nav iesniedzis pieteikumu vai uz izsoli nav ieradies neviens izsoles dalībnieks;
		2. ja izsolei piesakās vairāki nomas tiesību pretendenti un neviens nomas tiesību pretendents nepārsola izsoles sākumcenu;
		3. ja izsoles dalībnieks, kurš saskaņā ar šī nolikuma nosacījumiem atzīts par nosolītāju, nenoslēdz nomas līgumu noteiktajā termiņā;
		4. ja izsolāmo Nomas objektu - nomas tiesības iegūst persona, kurai nav bijušas tiesības piedalīties izsolē.
8. **Izsoles rezultātu apstiprināšana**
	1. Izsoles protokolu 2 (divu) darba dienu laikā pēc izsoles apstiprina Komisija.
	2. Sūdzības par Komisijas darbu iesniedzamas Ogres novada pašvaldības domei ne vēlāk kā 5 (piecu) dienu laikā pēc izsoles dienas. Vēlāk iesniegtās sūdzības netiek izskatītas.
	3. Rīkotās izsoles rezultātus apstiprina Komisija.
9. **Nomas līguma noslēgšana**
	1. Pretendentam, kurš ir piedāvājis visaugstāko nomas maksu, Pašvaldības Centrālās administrācijas Nekustamo īpašumu pārvaldes nodaļa trīs nedēļu laikā pēc izsoles rezultātu apstiprināšanas saskaņā ar šo lēmumu, normatīvajiem aktiem un Nomas objekta nomas tiesību izsoles rezultātiem sagatavo nomas līgumu (Pielikums Nr. 4), kurā ietver, ka nomnieks kompensē Pašvaldībai neatkarīga vērtētāja pakalpojuma izmaksas par nomas maksas noteikšanu (Pielikums Nr. 5).
	2. Ja iepriekšminētajā termiņā pretendents nomas līgumu neparaksta un neiesniedz rakstisku atteikumu slēgt nomas līgumu, ir uzskatāms, ka nomas tiesību pretendents no nomas līguma slēgšanas ir atteicies.
	3. Gadījumā, ja nomas līgums netiek noslēgts, nomas tiesības tiek piedāvātas iegūt izsoles dalībniekam, kurš piedāvāja nākamo augstāko nomas maksu. Nomas līgums ar nākamo izsoles pretendentu ir slēdzams, ja nākamais pretendents piekrīt parakstīt nomas līgumu divu nedēļu laikā pēc piedāvājuma saņemšanas. Ja nomas pretendents piekrīt parakstīt nomas līgumu par paša nosolīto augstāko nomas maksu, tas jāparaksta 7 (septiņu) darba dienu laikā.
10. **Īpašie noteikumi**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Izsoles pretendenti, dalībnieki piekrīt, ka komisija veic personas datu apstrādi, pārbaudot sniegto ziņu patiesumu.
11. **Iegūto personas datu apstrāde**
	1. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Pielikumi:

1) Zemes robežu skice;

2) Elektrouzlādes staciju apsaimniekošanas pakalpojuma sniegšanas nosacījumi;

3) Pieteikums līdzstrāvas uzlādes stacijas un zemes vienības ar kadastra apzīmējumu 7401 003 0339 Brīvības ielā 15, Ogrē, Ogres nov. daļu 36 m2 platībā nomas tiesību izsolei;

4) Nomas līguma projekts;

5) 03.11.2022 SIA “GUPO” vērtējums M-22-63 “Atskaite par Ogres novada pašvaldībai piederošās kustamās mantas tirgus vērtības aprēķinu un nomas maksas aprēķinu” uz 30 lpp.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU